  Виталий Пронин Кайта арысен кутскыса, котькуд аре Данъян пул вылэ пыртон понна заявкаосты лэзёно луоз 15-тӥ тулыспалысен 31-тӥ южтолэзёзь. Нош комиссия 25-тӥ оштолэзьлы решенизэ кутыны кулэ ни, кинъёс сюрозы Данъян пул вылэ.Со сярысь журналистъёслы вераз Алексей Тимофеев, администрацилэн аппаратэныз кивалтӥсь. Ижын улӥсьёс понна нырысьсэ таӵе Данъян пул луоз. Таӵе кичӧлтон сётӥз городлэн йырыз Юрий Тюрин. Котькуд ар данъян пул вылэ пыртозы пӧртэм удысъёсын тыршись 14 адямиез но 6 ужась коллективез. Данъян пулэз туэ 1-тӥ куарусёнэ усьтыны малпамын. Со понна 15-тӥ пӧсьтолэзёзь Ижкар администрациысь кадровой политикая управление заявка лэзёно, нош нимаз быръем комиссия со заявкаосъя 1-тӥ гудырикошконозь решение кутыны кулэ.Кайта арысен кутскыса, котькуд аре Данъян пул вылэ пыртон понна заявкаосты лэзёно луоз 15-тӥ тулыспалысен 31-тӥ южтолэзёзь. Нош комиссия 25-тӥ оштолэзьлы решенизэ кутыны кулэ ни, кинъёс сюрозы Данъян пул вылэ. Азьланяз выль адямиосты но ужась коллективъёсты пул вылэ пыртон ужрад Городлэн нуналэз улсын радъяськоз.Наталия Самсонова   